ระเบียบกรุงเทพมหานครระเบียบกรุงเทพมหานครว่าด้วยการปฏิรูประบบราชการของกรุงเทพมหานครพ.ศ.2542--------------- โดยที่เห็นเป็นการสมควรให้มีคณะกรรมการปฏิรูประบบราชการของกรุงเทพมหานครทำหน้าที่เสนอแนะและให้คำปรึกษาแก่ผู้ว่าราชการกรุงเทพมหานครในการปฏิรูประบบราชการเพื่อให้การปฏิบัติงานของกรุงเทพมหานครดำเนินการไปด้วยความคล่องตัวมีประสิทธิภาพ และเหมาะสมกับสภาพการณ์ในปัจจุบัน อาศัยอำนาจตามความในมาตรา49(5) แห่งพระราชบัญญัติระเบียบบริหารราชการกรุงเทพมหานคร พ.ศ. 2528 ผู้ว่าราชการกรุงเทพมหานครจึงวางระเบียบขึ้นไว้ ดังต่อไปนี้ ข้อ 1ระเบียบนี้เรียกว่า"ระเบียบกรุงเทพมหานครว่าด้วยการปฏิรูประบบราชการของกรุงเทพมหานคร พ.ศ. 2542" ข้อ 2ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป ข้อ 3บรรดา ระเบียบ ข้อบังคับหรือคำสั่งอื่นใดในส่วนที่ได้กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทน ข้อ 4ในระเบียบนี้ "คณะกรรมการ" หมายความว่าคณะกรรมการปฏิรูประบบราชการของกรุงเทพมหานคร "สำนักงาน"หมายความว่า สำนักงานคณะกรรมการปฏิรูประบบราชการของกรุงเทพมหานคร "หน่วยงาน"หมายความว่า หน่วยงานตามกฎหมายว่าด้วยระเบียบบริหารราชการกรุงเทพมหานคร และประกาศของกรุงเทพมหานคร เรื่อง การแบ่งส่วนราชการภายในหน่วยงานและการกำหนดอำนาจหน้าที่ของส่วนราชการของกรุงเทพมหานครที่ไม่ต่ำกว่าระดับกอง "หัวหน้าสำนักงาน"หมายความว่าหัวหน้าสำนักงานคณะกรรมการปฏิรูประบบราชการของกรุงเทพมหานคร "ผู้ช่วยหัวหน้าสำนักงาน" หมายความว่า ผู้ช่วยหัวหน้าสำนักงานคณะกรรมการปฏิรูประบบราชการของกรุงเทพมหานคร "เจ้าหน้าที่ของกรุงเทพมหานคร" หมายความว่า ข้าราชการ พนักงาน ลูกจ้างหรือผู้ปฏิบัติงานอื่นในหน่วยงานของกรุงเทพมหานคร ข้อ 5ให้มีคณะกรรมการคณะหนึ่ง เรียกว่า "คณะกรรมการปฏิรูประบบราชการของกรุงเทพมหานคร"เรียกโดยย่อ "ปรร.กทม." ประกอบด้วย (1) ผู้ว่าราชการกรุงเทพมหานคร เป็น ประธานกรรมการ (2) รองผู้ว่าราชการกรุงเทพมหานคร เป็น รองประธานกรรมการ ที่ผู้ว่าราชการกรุงเทพมหานครมอบหมาย (3) ปลัดกรุงเทพมหานคร เป็น กรรมการ (4) รองปลัดกรุงเทพมหานคร เป็น กรรมการ ที่ปลัดกรุงเทพมหานครมอบหมาย (5) เลขาธิการ ก.พ. หรือผู้แทน เป็น กรรมการ (6) ผู้อำนวยการสำนักงบประมาณ เป็น กรรมการ หรือผู้แทน (7) ผู้อำนวยการสำนักนโยบาย เป็น กรรมการ และแผนกรุงเทพมหานคร (8) ผู้อำนวยการสำนักการคลัง เป็น กรรมการ (9) ผู้ช่วยปลัดกรุงเทพมหานคร เป็น กรรมการ ที่ปลัดกรุงเทพมหานครมอบหมาย (10) ผู้อำนวยการสำนักงานงบประมาณ เป็น กรรมการ สำนักปลัดกรุงเทพมหานคร (11) ผู้อำนวยการกองกฎหมายและคดี เป็น กรรมการ สำนักปลัดกรุงเทพมหานคร (12) กรรมการซึ่งผู้ว่าราชการกรุงเทพ เป็น กรรมการ มหานครแต่งตั้งจากผู้ทรงคุณวุฒิ ด้านระบบราชการและการจัดส่วน ราชการด้านการบริหารและการจัดการ ด้านการบริหารงานบุคคลด้านกฎหมาย ด้านการบริหารรัฐวิสาหกิจด้านวิทยาศาสตร์ ด้านการประชาสัมพันธ์และด้านอื่นๆ ที่เห็นสมควรจำนวนไม่เกินสิบห้าคน (13) หัวหน้าสำนักงานคณะกรรมการ เป็น กรรมการและเลขานุการ ข้าราชการกรุงเทพมหานคร (14) ผู้อำนวยการกองการเจ้าหน้าที่ เป็น กรรมการและผู้ช่วยเลขานุการ สำนักปลัดกรุงเทพมหานคร (15) ผู้อำนวยการกองอัตรากำลัง เป็น กรรมการและผู้ช่วยเลขานุการ และระบบงาน ข้อ 6กรรมการผู้ทรงคุณวุฒิมีวาระการดำรงตำแหน่งคราวละสี่ปี ในกรณีที่กรรมการผู้ทรงคุณวุฒิพ้นจากตำแหน่งตามวาระหากยังมิได้แต่งตั้งกรรมการขึ้นใหม่ให้กรรมการซึ่งพ้นจากตำแหน่งตามวาระนั้นอยู่ในตำแหน่งเพื่อดำเนินการต่อไปจนกว่ากรรมการซึ่งได้รับแต่งตั้งใหม่จะเข้ารับหน้าที่ กรรมการผู้ทรงคุณวุฒิซึ่งพ้นจากตำแหน่งตามวาระอาจได้รับแต่งตั้งอีกได้ ข้อ 7ในกรณีที่มีการแต่งตั้งกรรมการขึ้นแทนกรรมการผู้ทรงคุณวุฒิซึ่งพ้นจากตำแหน่งก่อนวาระให้ผู้ได้รับแต่งตั้งนั้นอยู่ในตำแหน่งเท่ากับวาระที่เหลืออยู่ของกรรมการซึ่งตนแทน ในระหว่างที่ยังมิได้แต่งตั้งกรรมการขึ้นแทนกรรมการผู้ทรงคุณวุฒิซึ่งพ้นจากตำแหน่งก่อนวาระให้กรรมการที่เหลืออยู่ดำเนินการตามอำนาจหน้าที่ของคณะกรรมการต่อไปได้ ข้อ 8การประชุมของคณะกรรมการต้องมีกรรมการมาประชุมไม่น้อยกว่ากึ่งหนึ่งของจำนวนกรรมการที่มีอยู่ จึงจะเป็นองค์ประชุม ถ้าประธานกรรมการไม่อยู่ในที่ประชุมหรือไม่อาจปฏิบัติหน้าที่ได้ ให้รองประธานกรรมการเป็นประธานในที่ประชุม ถ้าประธานกรรมการและรองประธานกรรมการไม่อยู่ในที่ประชุมหรือไม่อาจปฏิบัติหน้าที่ได้ให้กรรมการที่มาประชุมเลือกกรรมการหนึ่งคนเป็นประธานในที่ประชุม การวินิจฉัยชี้ขาดของที่ประชุมให้ถือตามเสียงข้างมาก กรรมการคนหนึ่งให้มีเสียงหนึ่งในการลงคะแนนถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกหนึ่งเสียงเป็นเสียงชี้ขาด ข้อ 9ให้คณะกรรมการมีอำนาจหน้าที่ ดังต่อไปนี้ (1)เสนอแนะและให้คำปรึกษาแก่ผู้ว่าราชการกรุงเทพมหานครในการกำหนดนโยบายกรอบแนวความคิดและกลยุทธ์ในการปฏิรูประบบราชการของกรุงเทพมหานครกำหนดแนวทางและวิธีการปฏิบัติงานของเจ้าหน้าที่ของกรุงเทพมหานครเพื่อให้เหมาะสมกับบทบาทและภาระหน้าที่ของกรุงเทพมหานคร (2)จัดทำแผนแม่บทการปฏิรูประบบราชการของกรุงเทพมหานครเพื่อเสนอต่อผู้ว่าราชการกรุงเทพมหานครพิจารณาอนุมัติ (3) เสนอแนะต่อผู้ว่าราชการกรุงเทพมหานครให้มีการดำเนินการพัฒนากฎหมายเกี่ยวกับการบริหารราชการกรุงเทพมหานคร เพื่อให้สอดคล้องกับการพัฒนาทางการเมือง การบริหารเศรษฐกิจและสังคม (4) เสนอแนะต่อผู้ว่าราชการกรุงเทพมหานครให้มีการทบทวนกฎหมาย ระเบียบข้อบังคับหรือมติคณะรัฐมนตรีที่เป็นอุปสรรคต่อการบริหารราชการกรุงเทพมหานคร หรือการให้บริการประชาชนของหน่วยงาน (5) ศึกษา วิเคราะห์และทำการศึกษาวิจัยเพื่อกำหนดแนวทางกลยุทธ์และมาตรการในการปรับปรุงระบบราชการและระบบการทำงานของหน่วยงานเพื่อให้การดำเนินการตามแผนแม่บทการปฏิรูประบบราชการของกรุงเทพมหานครเป็นไปโดยมีประสิทธิภาพและสัมฤทธิ์ผล (6) ดำเนินการและกำกับดูแลให้หน่วยงานปฏิบัติการให้เป็นไปตามแผนแม่บทการปฏิรูประบบราชการของกรุงเทพมหานคร (7) ติดตามและประเมินผลการปฏิบัติตามแผนแม่บทการปฏิรูประบบราชการของกรุงเทพมหานครตลอดจนศึกษาปัญหาอุปสรรคและข้อขัดข้องและเสนอแนวทางแก้ไขปัญหาแก่หน่วยงานในการดำเนินการตามแผนแม่บทการปฏิรูประบบราชการของกรุงเทพมหานคร (8)จัดทำรายงานผลการดำเนินการตามแผนแม่บทการปฏิรูประบบราชการของกรุงเทพมหานคร เสนอต่อผู้ว่าราชการกรุงเทพมหานคร (9) ดำเนินการประสานงานในระหว่างหน่วยงานหรือรายงานต่อผู้ว่าราชการกรุงเทพมหานครเพื่อให้มีการประสานงานในระหว่างหน่วยงานเพื่อให้มีความร่วมมือในการดำเนินการตามแผนแม่บทการปฏิรูประบบราชการของกรุงเทพมหานคร (10)ประชาสัมพันธ์และเผยแพร่ความรู้เกี่ยวกับการปฏิรูประบบราชการของกรุงเทพมหานคร จัดประชุมสัมมนา หรือฝึกอบรมหรือเสนอแนะต่อหน่วยงานให้มีการเผยแพร่ความรู้เกี่ยวกับการปฏิรูประบบราชการของกรุงเทพมหานคร (11) ปฏิบัติงานอื่นๆ ตามที่ผู้ว่าราชการกรุงเทพมหานครมอบหมาย ข้อ 10ให้คณะกรรมการมีอำนาจแต่งตั้งคณะอนุกรรมการหรือคณะทำงานเพื่อดำเนินการอย่างหนึ่งอย่างใดตามที่คณะกรรมการมอบหมาย ให้นำข้อ 8มาใช้บังคับกับการประชุมของคณะอนุกรรมการหรือคณะทำงานโดยอนุโลม ในการปฏิบัติหน้าที่ให้คณะอนุกรรมการหรือคณะทำงาน มีอำนาจออกหนังสือขอให้หน่วยงาน และเจ้าหน้าที่ของกรุงเทพมหานครจัดส่งเอกสารข้อมูล และชี้แจงข้อเท็จจริงเพื่อประกอบการพิจารณาได้ตามความจำเป็น ข้อ 11 ให้มีสำนักงานคณะกรรมการปฏิรูประบบราชการของกรุงเทพมหานครเป็นส่วนราชการภายในสำนักงาน ก.ก. และให้มีอำนาจหน้าที่ ดังต่อไปนี้ (1) รับผิดชอบในงานธุรการ งานวิชาการงานการประชุมและงานเลขานุการของคณะกรรมการ คณะอนุกรรมการ และคณะทำงาน (2) รับผิดชอบในการบริหารงาน บริหารเงินและบริหารพัสดุ ตามที่คณะกรรมการกำหนด (3) ศึกษาและรวบรวมข้อมูลต่างๆที่เกี่ยวกับงานของคณะกรรมการ คณะอนุกรรมการ และคณะทำงาน (4) ประสาน เร่งรัด ติดตาม ประเมินผลและเสนอแนะแนวทางในการปฏิรูประบบราชการของกรุงเทพมหานคร (5)จัดทำรายงานประจำปีเกี่ยวกับผลงานและอุปสรรคในการดำเนินงานของคณะกรรมการและสำนักงาน (6) ปฏิบัติงานอื่นๆ ตามที่ได้รับมอบหมายจากคณะกรรมการ ข้อ 12ให้หัวหน้างานมีหัวหน้าสำนักงานเป็นผู้บังคับบัญชาเจ้าหน้าที่และลูกจ้างของสำนักงานและรับผิดชอบในการปฏิบัติงานของสำนักงานขึ้นตรงต่อประธานคณะกรรมการและให้มีผู้ช่วยหัวหน้าสำนักงานเป็นผู้ช่วยสั่งและปฏิบัติงาน ให้ผู้ว่าราชการกรุงเทพมหานครแต่งตั้งหัวหน้าสำนักงานและผู้ช่วยหัวหน้าสำนักงานจากข้าราชการสำนักงาน ก.ก. ข้อ 13 ให้หัวหน้าสำนักงาน และผู้ช่วยหัวหน้าสำนักงานมีวาระการดำรงตำแหน่งคราวละสี่ปี ในกรณีที่หัวหน้าสำนักงานและผู้ช่วยหัวหน้าสำนักงานพ้นจากตำแหน่งตามวาระหากยังมิได้แต่งตั้งหัวหน้าสำนักงานและผู้ช่วยหัวหน้าสำนักงานขึ้นใหม่ให้หัวหน้าสำนักงานและผู้ช่วยหัวหน้าสำนักงาน ซึ่งพ้นจากตำแหน่งตามวาระนั้นอยู่ในตำแหน่งเพื่อดำเนินการต่อไปจนกว่าหัวหน้าสำนักงานและผู้ช่วยหัวหน้าสำนักงานซึ่งได้รับแต่งตั้งใหม่จะเข้ารับหน้าที่ หัวหน้าสำนักงานและผู้ช่วยหัวหน้าสำนักงาน ซึ่งพ้นจากตำแหน่งตามวาระอาจได้รับแต่งตั้งอีกได้ ถ้ามีการแต่งตั้งหัวหน้าสำนักงานและผู้ช่วยหัวหน้าสำนักงานขึ้นแทนหัวหน้าสำนักงานและผู้ช่วยหัวหน้าสำนักงาน ซึ่งพ้นจากตำแหน่งก่อนวาระ ให้ผู้ได้รับแต่งตั้งนั้นอยู่ในตำแหน่งเท่ากับวาระที่เหลืออยู่ของผู้ซึ่งตนแทน ข้อ 14 หัวหน้าสำนักงานมีอำนาจหน้าที่ ดังต่อไปนี้ (1)บริหารกิจการของสำนักงานให้เป็นไปตามอำนาจหน้าที่ของสำนักงานและตามมติของคณะกรรมการ (2)บังคับบัญชาเจ้าหน้าที่และลูกจ้างของสำนักงาน (3) วางระเบียบเกี่ยวกับการดำเนินงานของสำนักงานโดยไม่ขัดหรือแย้งกับระเบียบและข้อบังคับของคณะกรรมการ ข้อ 15 ภายใต้บังคับแห่งกฎหมายเพื่อประโยชน์ในการบริหารงานของสำนักงานผู้ว่าราชการกรุงเทพมหานคร หรือปลัดกรุงเทพมหานครอาจมีคำสั่งให้ข้าราชการ หรือลูกจ้างของหน่วยงานหรือสำนักงานอาจขอให้ผู้ว่ารากชารกรุงเทพมหานคร มีคำสั่งให้พนักงานหรือลูกจ้างของหน่วยงานการพาณิชย์กรุงเทพมหานครหรือหน่วยงานอื่นของกรุงเทพมหานครไปช่วยปฏิบัติงานเป็นเจ้าหน้าที่ของสำนักงานได้โดยถือว่าเป็นการปฏิบัติราชการหรือปฏิบัติงานตามปกติโดยจะให้ไปช่วยปฏิบัติงานเต็มเวลาบางเวลา หรือนอกเวลาก็ได้ ข้อ 16 ผู้ว่าราชการกรุงเทพมหานคร อาจแต่งตั้งผู้ทรงคุณวุฒิไม่เกินเจ็ดคนเป็นกรรมการที่ปรึกษาของสำนักงานโดยได้รับเงินค่าเบี้ยประชุมเป็นรายครั้ง ข้อ 17 ให้คณะกรรมการอื่นๆ หน่วยงานและเจ้าหน้าที่ของกรุงเทพมหานครที่เกี่ยวข้องให้ความร่วมมือและสนับสนุนการดำเนินงานของคณะกรรมการและสำนักงาน ข้อ 18 ให้คณะกรรมการได้รับเงินค่าเบี้ยประชุมเป็นรายครั้ง ข้อ 19 ให้ผู้ว่าราชการกรุงเทพมหานครรักษาการตามระเบียบนี้ ประกาศ ณวันที่ 14 ตุลาคม พ.ศ. 2542 พิจิตต รัตตกุล ผู้ว่าราชการจังหวัดกรุงเทพมหานคร